Folketing
2007-01-31

Lad os vende tilbage til det samme interview. Der kommer et spørgsmål fra reporteren, som siger: Jamen politiet skal ligesom vente med at reagere, indtil loven er vedtaget. Og så siger Per Larsen til sidst: Jamen jeg er helt enig i, at det skal vi selvfølgelig. Vi har et dilemma der. Jeg vil gerne spørge, hvad dilemmaet består i. Hvorfor kunne kriminalinspektøren ikke sige: Dette er klart ulovligt, og vi vil naturligvis skride ind og forbyde den overvågning? Det er slet ikke det, han interesserer sig for. Han interesserer sig overhovedet ikke for at skride ind over for diskoteket, men interesserer sig kun for at få fat i strimlerne.